ประกาศกรมการค้าต่างประเทศประกาศกรมการค้าต่างประเทศเรื่องหลักเกณฑ์วิธีการและเงื่อนไขในการนำเข้าสินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีการเคลือบสีแบบ Silicon Modified Polyester (SMP)ที่มีแหล่งกำเนิดจากสาธารณรัฐสังคมนิยมเวียดนามเพื่อใช้ในอุตสาหกรรมการผลิตห้องเย็นพ.ศ. ๒๕๖๐[๑] ตามที่ได้มีประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีแหล่งกำเนิดจากสาธารณรัฐสังคมนิยมเวียดนาม พ.ศ. ๒๕๖๐ ลงวันที่ ๒๒ มีนาคม พ.ศ.๒๕๖๐ กำหนดให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีการเคลือบสีแบบ Silicon Modified Polyester (SMP) ภายใต้พิกัดอัตราศุลกากรประเภทย่อยตามบัญชี ก. ท้ายประกาศดังกล่าว ที่มีแหล่งกำเนิดจากสาธารณรัฐสังคมนิยมเวียดนามในอัตราร้อยละ ๐ ของ ราคา ซี ไอ เอฟ กรณีนำเข้ามาเพื่อใช้ในอุตสาหกรรมการผลิตห้องเย็นในปริมาณการนำเข้าไม่เกิน ๒,๐๐๐ ตันต่อปี เป็นระยะเวลา ๒ ปีตามหลักเกณฑ์ วิธีการ และเงื่อนไขที่อธิบดีกรมการค้าต่างประเทศประกาศกำหนด นั้นเพื่อให้เป็นไปตามความในข้อ๔ (๒) และข้อ ๕ ของประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสีและเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีแหล่งกำเนิดจากสาธารณรัฐสังคมนิยมเวียดนาม พ.ศ. ๒๕๖๐ ลงวันที่ ๒๒ มีนาคม พ.ศ.๒๕๖๐ อธิบดีกรมการค้าต่างประเทศออกประกาศไว้ ดังต่อไปนี้ข้อ๑ ในประกาศนี้เหล็กแผ่นรีดเย็นเคลือบสี หมายความว่าสินค้าเหล็กแผ่นรีดเย็นเคลือบด้วยสังกะสีแบบจุ่มร้อนแล้วทาสี และเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนแล้วทาสีที่มีการเคลือบสีแบบSilicon Modified Polyester (SMP) ที่นำเข้ามาเพื่อใช้ในอุตสาหกรรมการผลิตห้องเย็นที่มีคุณสมบัติดังนี้(๑)เหล็กที่มีมาตรฐานการผลิตเหล็ก JIS G ๓๓๑๒ เคลือบสังกะสี (Zinc coating) Z๒๗ (๒๗๕ กรัมต่อตารางเมตร) แล้วเคลือบสีแบบ SMP โดยมีความหนาสีด้านบน๒๐ - ๒๕ ไมครอน และความหนาสีด้านล่าง ๕ ไมครอนและมีมาตรฐานของสีเคลือบคือ USDA Food Grade และ Anti Bacteria Colour หรือ(๒)เหล็กที่มีมาตรฐานการผลิตเหล็ก ASTM A๗๙๒ เคลือบอะลูมิเนียมและสังกะสีประเภท AZM ๑๕๐ แล้วเคลือบสีแบบ SMP โดยมีความหนาสีด้านบน๒๐ - ๒๕ ไมครอน และความหนาสีด้านล่าง ๕ ไมครอน และมีมาตรฐานของสีเคลือบคือ USDA Food Grade และ Anti Bacteria Colourใบกำกับปริมาณการนำเข้าสินค้า หมายความว่าใบกำกับปริมาณการนำเข้าสินค้าเพื่อให้เรียกเก็บอากรตอบโต้การทุ่มตลาดในอัตราร้อยละ๐ข้อ๒ ปริมาณการจัดสรรนำเข้าปีละไม่เกิน๒,๐๐๐ ตัน และให้นำเข้าเป็นระยะเวลา ๒ ปี ในช่วงระยะเวลาที่กำหนดดังนี้(๑)การนำเข้าปีที่ ๑ ให้นำเข้าตั้งแต่วันที่ประกาศนี้มีผลใช้บังคับถึงวันที่ ๒๔มีนาคม พ.ศ. ๒๕๖๑(๒)การนำเข้าปีที่ ๒ ให้นำเข้าในระหว่างวันที่ ๒๕ มีนาคม พ.ศ. ๒๕๖๑ ถึงวันที่ ๒๔ มีนาคมพ.ศ. ๒๕๖๒ข้อ๓ คุณสมบัติผู้มีสิทธิขอรับจัดสรรปริมาณการนำเข้า(๑)เป็นนิติบุคคลที่ได้จดทะเบียนไว้กับกรมพัฒนาธุรกิจการค้าโดยมีวัตถุประสงค์เป็นผู้นำเข้าสินค้าเหล็กแผ่นรีดเย็นเคลือบสีตามประกาศนี้ หรือ(๒)เป็นผู้ประกอบกิจการโรงงานผลิตห้องเย็นข้อ๔ ให้ผู้มีคุณสมบัติตามข้อ ๓ยื่นคำขอรับปริมาณจัดสรรการนำเข้าต่อสถาบันเหล็กและเหล็กกล้าแห่งประเทศไทย ตามแบบที่กำหนดพร้อมเอกสารหลักฐานดังนี้(๑)หนังสือรับรองการจดทะเบียนเป็นนิติบุคคลที่ออกโดยกรมพัฒนาธุรกิจการค้าที่มีอายุไม่เกิน ๓ เดือน นับถึงวันยื่น(๒)สำเนาเอกสารการอนุญาตให้ประกอบกิจการโรงงาน (แบบ รง.๔)(๓)ใบรับรองคุณสมบัติของสินค้า (Mill Certificate)(๔)ตัวอย่างสินค้าขนาดไม่น้อยกว่า ๓๐ x ๒๑ เซนติเมตร(๕)สำเนาใบเสนอราคา (Proforma Invoice) หรือเอกสารอื่นใดที่แสดงถึงการสั่งซื้อสินค้าข้อ๕ ให้สถาบันเหล็กและเหล็กกล้าแห่งประเทศไทยพิจารณาดำเนินการดังนี้(๑)จัดสรรปริมาณการนำเข้าที่ได้ยื่นขอตามข้อ ๔ให้แก่ผู้มีสิทธิขอรับจัดสรรปริมาณการนำเข้า โดยวิธีการยื่นขอก่อนได้รับสิทธิก่อนตามลำดับก่อนหลัง(First come, first served) จนกว่าจะครบปริมาณการจัดสรรที่กำหนดตามข้อ๒ ทั้งนี้ ให้ถือวันเวลาในการรับคำขอในเวลาราชการเป็นเกณฑ์โดยให้ยื่นคำขอได้ตั้งแต่วันถัดจากวันที่ประกาศนี้ประกาศในราชกิจจานุเบกษาเป็นต้นไปกรณีมีผู้ยื่นคำขอรับปริมาณจัดสรรมาถึงสถานที่ที่จะยื่นคำขอก่อนเวลาราชการเกินกว่าหนึ่งรายให้ถือว่าทุกรายมาพร้อมกันในกรณีเช่นนี้ให้ใช้วิธีการจับสลากเพื่อจัดลำดับก่อนหลังในการยื่นคำร้องขอ(๒)แจ้งผลการจัดสรรปริมาณการนำเข้าให้ผู้เกี่ยวข้องทราบดังนี้(ก)การออกหนังสือรับรองแสดงการได้รับส่วนจัดสรรปริมาณการนำเข้าให้แจ้งแก่ผู้ยื่นคำขอที่ได้รับจัดสรร(ข)การจัดสรรปริมาณการนำเข้าสินค้าตามข้อ ๒และปริมาณการออกหนังสือรับรองแสดงการได้รับส่วนจัดสรรปริมาณการนำเข้าให้แจ้งต่อกองปกป้องและตอบโต้ทางการค้า กรมการค้าต่างประเทศ ภายใน ๓ วันทำการนับแต่วันที่จัดสรรปริมาณการนำเข้าพร้อมสำเนาหนังสือรับรองแสดงการได้รับส่วนจัดสรรปริมาณการนำเข้าข้อ๖ กรณีผู้ได้รับจัดสรรปริมาณการนำเข้าตามข้อ๕ ไม่นำเข้าสินค้าตามปริมาณที่ได้รับจัดสรรหรือไม่ดำเนินการยื่นคำร้องขอรับใบกำกับปริมาณการนำเข้าสินค้า ภายในเวลาที่สถาบันเหล็กและเหล็กกล้าแห่งประเทศไทยกำหนดให้ถือว่าผู้ได้รับจัดสรรปริมาณการนำเข้าสละสิทธิปริมาณที่ได้รับจัดสรรทั้งหมดหรือปริมาณที่ได้รับจัดสรรในส่วนที่เหลือในกรณีนี้ให้นำปริมาณจัดสรรที่สละสิทธิไปจัดสรรให้แก่ผู้ยื่นคำขอรับจัดสรรรายอื่นต่อไปตามวิธีการที่กำหนดในข้อ ๕ (๑)ห้ามมิให้ผู้ได้รับจัดสรรปริมาณการนำเข้าโอนสิทธิส่วนที่ได้รับจัดสรรให้แก่ผู้อื่นเว้นแต่จะได้รับความเห็นชอบจากอธิบดีกรมการค้าต่างประเทศข้อ๗ ให้ผู้นำเข้าสินค้าเหล็กแผ่นรีดเย็นเคลือบสียื่นคำร้องขอและใบกำกับปริมาณการนำเข้าสินค้าตามแบบ ล. ๔ และแบบ ล. ๕ ที่กำหนดท้ายประกาศนี้ ต่อสำนักบริการการค้าต่างประเทศ กรมการค้าต่างประเทศพร้อมเอกสารหลักฐานดังต่อไปนี้(๑)หนังสือรับรองแสดงการได้รับการจัดสรรปริมาณการนำเข้า(๒)สำเนาใบกำกับสินค้า (Commercial Invoice)(๓)สำเนาบัญชีรายการสินค้า (Packing List)(๔)สำเนาใบตราส่งสินค้า (Bill of Lading) หรือเอกสารอื่นใดที่แสดงการขนส่งสินค้าที่ขอนำเข้า(๕)สำเนาหนังสือรับรองแหล่งกำเนิดสินค้า (Certificate of Origin) หรือเอกสารอื่นใดที่แสดงว่าสินค้ามีแหล่งกำเนิดจากสาธารณรัฐสังคมนิยมเวียดนามข้อ๘ กรมการค้าต่างประเทศจะออกใบกำกับปริมาณการนำเข้าสินค้าให้แก่ผู้ขอตามปริมาณที่ได้รับจัดสรรตามข้อ๕ (๑) หรือตามที่พิจารณาเห็นสมควรข้อ๙ ให้ผู้นำเข้าสินค้านำใบกำกับปริมาณการนำเข้าสินค้าไปแสดงต่อกรมศุลกากรประกอบการนำเข้าเพื่อขอรับสิทธิในการเรียกเก็บอากรตอบโต้การทุ่มตลาดในอัตราร้อยละ๐ข้อ๑๐ ใบกำกับปริมาณการนำเข้าสินค้าให้มีอายุหนึ่งเดือนนับแต่วันที่ออกแต่ไม่เกินวันสุดท้ายที่กำหนดไว้ของแต่ละช่วงระยะเวลาที่ยื่นขอตามข้อ๒ โดยให้ใช้สำหรับการนำเข้าเพียงครั้งเดียวและเฉพาะท่าหรือที่นำเข้าตามที่ระบุไว้ในใบกำกับปริมาณการนำเข้าสินค้าเท่านั้นข้อ๑๑ ให้ผู้นำเข้ารายงานการนำเข้าสินค้าเหล็กแผ่นรีดเย็นเคลือบสีต่อกองปกป้องและตอบโต้ทางการค้า กรมการค้าต่างประเทศตามแบบที่กำหนดท้ายประกาศนี้ ภายใน ๓๐ วันทำการ นับแต่วันนำเข้าในแต่ละครั้ง หากผู้นำเข้ารายใดไม่รายงานภายในกำหนดหรือรายงานแต่เอกสารไม่ถูกต้องครบถ้วนหรือไม่ระบุรายละเอียดในสาระสำคัญให้ถูกต้องครบถ้วนกรมการค้าต่างประเทศจะระงับการออกใบกำกับปริมาณการนำเข้าสินค้าในครั้งถัดไปสำหรับผู้ขอนำเข้ารายนั้นจนกว่าจะได้มีการส่งรายงานการนำเข้าหรือได้ดำเนินการแก้ไขรายละเอียดให้ถูกต้องครบถ้วนทั้งนี้ตั้งแต่บัดนี้เป็นต้นไปประกาศ ณ วันที่ ๑๙เมษายน พ.ศ. ๒๕๖๐ดวงพร รอดพยาธิ์อธิบดีกรมการค้าต่างประเทศ[เอกสารแนบท้าย]๑. คำร้องขอรับใบกำกับปริมาณการนำเข้าสินค้าเพื่อให้เรียกเก็บอากรตอบโต้การทุ่มตลาดในอัตราร้อยละ๐ (แบบ ล. ๔)๒. ใบกำกับปริมาณการนำเข้าสินค้าเพื่อให้เรียกเก็บอากรตอบโต้การทุ่มตลาดในอัตราร้อยละ๐ (แบบ ล. ๕)๓. แบบรายงานการนำเข้าสินค้าเหล็กแผ่นรีดเย็นเคลือบสีเพื่อใช้ในอุตสาหกรรมการผลิตห้องเย็น(ดูข้อมูลจากภาพกฎหมาย)ชวัลพร/ภวรรณตรี/จัดทำ๒๖ เมษายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๑๐ ง/หน้า ๒๗/๒๑ เมษายน ๒๕๖๐